ผมอยากทราบว่าอาการของผมมันน่าเป็นห่วงมากแค่ไหน ผมมีอาการปวดกรามบริเวณกกหูและมีอาการเหมือนบวม อ้าปากกว้างแล้วได้ยินเสียงคลิ๊กและปวดไม่สามารถเคี้ยวอาหารได้ละเอียด สาเหตุผมไม่ทราบแต่ก่อนวันที่จะเป็นไม่มีอาการอะไรแสดงเลยในความคิดคิดว่าอาจจะเป็นเพราะนอนกัดฟันแต่ยังไม่แน่ใจ บริเวณที่บวมกดแล้วมีอาการเจ็บแต่ไม่มากและออกร้อน
สวัสดีค่ะ อาการปวดบริเวณกกหูและมีอาการบวม อ้าปากกว้างแล้วได้ยินเสียงคลิ๊ก และปวดเวลาเคี้ยวดังกล่าว น่าจะเกิดจากข้อต่อขากกรรไกรอักเสบซึ่งอาการคือจะปวดบริเวณข้อต่อขากรรไกรบริเวณใกล้ติ่งหู โดยจะปวดมากขึ้นเวลาอ้าปาก หุบปาก หรือเคี้ยวอาหาร และเมื่อกดบริเวณหน้าใบหูจะรู้สึกเจ็บ และอาจมีเสียงผิดปกติที่ข้อต่อขากรรไกรเวลาขยับ เช่น เสียงคลิก หรือ เสียงกรุบกรับ เป็นต้นซึ่งหากเกิดขึ้นแบบเฉียบพลัน สาเหตุอาจเกิดจากอุบัติเหตุที่มากระแทกบริเวณข้อต่อโดยตรง หรืออาจเกิดจากการอ้าปากกว้างมากเกินไป เช่น จากการหัวเราะ การอ้าปากกินอาหาร เป็นต้นแนะนำควรงดการอ้าปากกว้าง การพูดนาน หลีกเลี่ยงการทานอาหารแข็งที่ต้องเคี้ยวมาก เช่น เนื้อสัตว์ที่เหนียว เพื่อให้ข้อต่อขากรรไกรได้พัก การใช้นำอุ่นประคบบริเวณขากรรไกร หากปวดมาก อาจทานยาแก้ปวดกลุ่มที่ไม่ใช่สเตียรอยด์ (์NSAIDs)เช่นไดโคลฟีแนค(diclofenac),ไพรอกซิแคม(piroxicam),ไอบูโพรเฟน(ibuprofen) เป็นต้น โดยอาจทานร่วมกับยาคลายกล้ามเนื้อหากอาการไม่ดีขึ้น ควรไปพบแพทย์เพื่อตรวจและรักษาค่ะ